দান সদাকার গুরুত্ব বুঝাতে গিয়ে রাসুল (দ.) বলেছেন, ‘খেজুরের একটি টুকরা দান করে হলেও তোমরা জাহান্নামের আগুন থেকে বাঁচার চেষ্টা করো।’ (বুখারী ও মুসলিম) হজরত উকবা বিন আমের (রা:) থেকে বর্ণিত। দয়াল নবীজী (দ:) বলেছেন, ‘নিশ্চয়ই দান-ছাদকা কবরের আজাব বন্ধ করে দেয়। আর কিয়ামতের দিন বান্দাহকে আরশের ছায়ার নিচে জায়গা করে দেয়। (তাবরানি ও বায়হাকি) হজরত আবু সাঈদ খুদরি (রা:) থেকে বর্ণিত হাদিসে রাসুল (দ:) বলেন, ‘মানুষের জীবদ্দশায় এক দিরহাম দান করা, তার মৃত্যুর পর এক শত দিরহাম দান করার চেয়ে উত্তম (আবু দাউদ মিশকাত)। হজরত আবু হুরাইরা (রা:) থেকে বর্ণিত হাদিসে রাসুল (দ:) আরো বলেন, ‘দান সম্পদ কমায় না, দান দ্বারা আল্লাহ পাক বান্দার সম্মান বৃদ্ধি ছাড়া কমায় না। কেউ আল্লাহর ওয়াস্তে বিনয় প্রকাশ করলে আল্লাহ তায়ালা তাকে বড় করেন (মুসলিম)।